**V A B I L O**

**6. junij - Svetovni dan ozaveščanjao škodljivcih**

**Okrogla miza:**

**torek, 6.junij 2017, ob 10. uri**

**GZS, Dimičeva 13, Ljubljana, poslovna oaza**

Spoštovani,

na pobudo kitajskega združenja ter v soglasju z ostalimi globalnimi združenji izvajalcev DDD ukrepov in kitajskega centra za nadzor in preprečevanje bolezni, sodelujočega z WHO, v letošnjem letu prvič obeležujemo **Svetovni dan ozaveščanja o škodljivcih**. Predlog in soglasja so na voljo na: <https://www.youtube.com/watch?v=VV6yBVHTCoU>

Namen dogodka je obveščati državljane sveta o tveganjih, povezanih s prisotnostjo škodljivcev v našem okolju in spodbujanju ozaveščenosti za strokovno in odgovorno izvajanje DDD ukrepov. Želja je ustvariti globalno zavedanje, da usposobljeni izvajalci DDD ukrepov zagotavljajo prebivalstvu zaščito njihovih živil, domov, družin in okolja, v katerem živimo pred tveganji za javno zdravje.

Osrednji dogodek bo zaznamovan s konferenco »1st Global Pest Awareness Day« 6. junija v Beijingu z več kot 300 udeleženci s celotnega sveta. Podpora WHO bo ključnega pomena za prepoznavnost dogodka.

Sekcija izvajalcev DDD ukrepov, ki deluje v okviru GZS Podjetniško trgovske zbornice, se kot članica Evropske konfederacije nacionalnih in regionalnih združenj izvajalcev DDD ukrepov (CEPA) pridružuje obeležitvi dogodka z organizacijo **okrogle mize**, na katero ste vljudno vabljeni. Na ta način želimo slovensko javnost seznaniti z vedno večjo problematiko škodljivcev v našem okolju in poslanstvom usposobljenih izvajalcev DDD ukrepov.

*Teme za razpravo so*:

* Pomen obvladovanja škodljivcev vsled zmanjševanja prenosa nalezljivih bolezni in ekonomske škode, ki jih povzročajo;
* Predstavitev CEPA – mednarodnega združenja izvajalcev DDD ukrepov;
* Izobraževanje, dovoljenja, registracija proizvodov, poslanstvo in težave izvajalcev DDD ukrepov;

Na okroglo mizo so vabljeni tudi novinarji.

Svojo prisotnost lahko javite na telefon 01 58 98 312 ali [ptz@gzs.si](mailto:ptz@gzs.si), najkasneje do 15. maja 2017.